Verkragtingsyfers van minderjariges skokkend – praag.co.za — 20 jaar jonk!
Verkragtingsyfers van minderjariges skokkend
Sowat 106 meisies jonger as 12 is binne drie maande in Pietermaritzburg en omgewing verkrag, het News24/Natal Witness berig
‘n Nuwe verslag toon ook dat 821 meisies jonger as 18 tussen Julie en September vanjaar geboorte gegee het. In dieselfde tydperk is 504 aborsies, meestal op tieners, uitgevoer. Daar is in die tyd 325 verkragtings in die streek alleen aangemeld waarvan 106 gevalle meisies onder 12 was.
Volgens ‘n gesondheidsbeampte is méér meisies tussen die ouderdomme van 15 en 21 MIV-positief as seuns.
Dié syfers het aan die lig gekom tydens ‘n veldtog teen “vroetelpappies” wat in Pietermaritzburg gehou is.
Die veldtog is deur die uMgungundlovu en Msunduzi munisipaliteite se gesondheidsafdelings van stapel gestuur en beklemtoon die negatiewe gevolge van jong meisies wat deur ouer mans met geld oortuig word om verhoudings met hulle te hê. Die munisipaliteite sluit in Pietermaritzburg, Howick, Mpendle, en Richmond.
Skrywer Karin RoodtGepubliseer op 24 Oktober 2013 Kategorieë Nuus, Suider-AfrikaSleutelwoord kinderverkragting, Pietermaritzburg, tieners, verkrag, Verkragting
Vorige Vorige artikel: Drie van na moord op NUM-takvoorsitter
Volgende Volgende artikel: Media gewaarsku om nie polisie se buitery te rapporteer nie